
6.3. Sabiedrības līdzdalības rezultāti
	Iebildums
VM veikmsīgi cenšas ignorēt publiskās apspriešanas laikā norādītos trūkumus Projektā un tos nekomentē un neņem vērā. Tā kā vienīgais veids kā VM piespiest sniegt atbildi ir to rakstīt kā juridiskai personai, tad to sniedzu šādi. Diemžēl aizņemtības dēļ šo spēju sniegt tikai dienā pēc termiņa, kā rezultātā iebildums var tikt neņemts vērā.

VM pamato reformas neepiciešamību ar VK revīzijas ziņojumu, Pasaules Bankas un Eiropas komisijas ieteikumiem. Minētajos ziņojums netika rakstīts, ka šāda reforma jāīsteno pēdējā brīdī bez jebkādas nozares iesaistes. Lai gan VM ir nozari pārvaldošā ministrija, tomēr VM un NVD nealgo medicīniskās nozares profesionāļus (Anotācijā norādīts, ka Projhekta izstrādē iesaistīts tikai NVD) - nav pieļaujams, ka šādi klaji birokrātiski lēmumi būtiski ietekmēs cilvēku veselību, it īpaši neatliekamās palīdzības sniegšanu. Ja šādas nozares profesionāļu vai profesionālo organizāciju konsultācijas ir bijušas, tad to oficiālas rekomendācijas vai protokoli jāpievieno Projektam.

Esošajā Projekta redakcijā VM pārdala esošu tāmes finansējumu, nevis pieprasa papildus finansējumu no valsts budžeta. Sekojoši nav saprotama VM steiga "par katru cenu" virzīt Projektu apstiprināšanai bez iedziļināšanās iebildumos.

Tāpat jānorāda, ka VM Projekta Izziņā sniedz nepatiesu informāciju - VMinformatīvajā ziņojumā norādīja, ka jebkādas izmaiņas MK555 virzīs tikai pēc panāktas vienošanās ar LSB. Atkāroti norādu, ka VM līdz pat Projekta publiskošanas dienai atteicās izpaust jebkādu informāciju LSB, neskatoties uz vairākiem pieprasījumiem. 

Izziņā norādīts, ka "...slimnīcu tīkla reforma daudz un dažādos formātos ir apspriesta ar slimnīcām, pašvaldībām, iedzīvotājiem u.c. iesaistītajām pusēm...", kas nav patiesība. Lai gan VM pārstāvji ir viesojušies Slimnīcās vai ar to pārstāvjiem tikušies klātienē VM telpās, tomēr nevienā no tikšanās reizēm VM neinformēja par sagaidāmajām finansējuma un UZN personāla izmaiņām. Sekojoši Izziņā sniegtā informācija, lai gan nav meli, tomēr uzskatāma par sabiedrības maldināšanu.
Tāda pati maldināšana attiecināma ir Izziņas apgalvojumu "... šie jautājumi apspriesti Veselības ministrijas veselības nozares stratēģiskā padomes  (konsultatīva un koordinējoša institūcija, kuras darbības mērķis ir iesaistīt veselības nozares biedrības, asociācijas, valsts un pašvaldību institūcijas veselības politikas veidošanā un īstenošanā, un kuras sastāvā darbojas plašs ekspertu loks, tai skaitā Latvijas Māsu asociācijas, Latvijas Lielo slimnīcu asociācijas, Latvijas Veselības un sociālās aprūpes darbinieku arodbiedrības, Latvijas Veselības ekonomikas asociācijas, Latvijas Slimnīcu biedrība, Latvijas Pašvaldību savienības, Latvijas Lauku ģimenes ārstu asociācijas, Latvijas Ārstniecības personu profesionālo organizāciju savienības, Latvijas Ģimenes ārstu asociācijas, Latvijas Ārstu biedrības un Latvijas Jauno ārstu asociācijas pārstāvji) 2026.gada 11.maija un 2026.gada 3.jūnija sēdē." - LSB netika pausta nekāda papildus informācija, kā arī Izziņā minētās tikšanās notika jau PĒC Projekta nodošanas saskaņošanai. No tā izriet, ka plašais ekspertu loks netika iesaistīts vairāku gadu garumā izstrādātajā slimnīcu tīkla reformā.

VM joprojām anotācijā nav norādījusi pēc kādiem kritērijiem/metodikas tika veikta uzņemšanas tīkla vērtēšana. Tāpat nav saprotams, kāpēc ir izteikts samazinājums visām slimnīcām, izņemot VM kapitālsabiedrībām (finansējums pieaug NPVC, RAKUS, PS KUS un BKUS). VM obligāti jānorāda apsvērumi un pamatojumi, citādāk tas izskatās kā pašu kapitālsabiedrību lobijs un Admnistratīvā procesa likuma 6.panta klajš pārkāpums.

Projektā iesaistītājiem VM/NVD pārstāvjiem jau tika norādīts, ka ir veikts neprecīzs atalgojuma aprēķins - MK 555 153.punktā noteikts valsts tarifs izmantojamais Darba samaksas tarifs. Anotācijas otrajā pielikumā ir atšifrēts atalgojuma aprēķins, kurā 153.punktā minētās darba samaksas tarifam papildus vēl tiek rēķināta nakts un svētku dienu piemaksa. Kā privātās sarunās tika norādīts, tad Darba samaksa jau sevī ietver algu un visas piemaksas (tajā skaitā par nakts darbu un darbu svētku dienās). Sekojoši atalgojums ir jāpārrēķina.

Projektā nav minētas dzemdību aprūpes izmaiņas. MK 555 5.3.1. punktā noteikts, ka "dzemdību palīdzības nodrošināšanai līgumu slēdz ar ārstniecības iestādi, kura iepriekšējā gadā ir sniegusi valsts apmaksātu dzemdību palīdzību vismaz 200 gadījumos;", bet tiek turpināts slēgt līgumus par dzemdību palīdzību ar iestādēm, kurās netika sasniegtas 200 dzemdības. Tā kā dzemdību centralizēšana arī ir VM minētajos ziņojums un ietekmē iestāžu finansējumu un palīdzības sniegšanas kvalitāti, aicinu svītrot šo punktu no MK 555, lai tā juridiski atbilstu VM piekoptajai praksei un nebūtu pretrunā ar esošo likumdošanu.

VM anotācijas 2.pielikumā obligāti jāatšifrē visi speciāliti universitāšu slimnīcu uzņemšanas nodaļās, pretēji tas rada nevienlīdzīgu situāciju citās UZN, kurām ir stingri noteikti nodrošināmie speciālisti (tikmēr KUS tie apzīmēti ar "Citi speciālisti")

Tāpat VM nav sniegusi skaidrojumu, kāpēc observācijas aprēķinos bērni pārējās Latvijas slimnīcās tiek nostādīti sliktākā situācijā nekā BKUS (skatīt sabiedriskās apspriedes laikā norādīto).

Manā neatliekamās medicīnas ārsta skatījumā, Projekts būtiski pasliktinās veselības aprūpi visiem reģionu iedzīvotājiem - palielināsies gaidīšanas laiki un rindas UZN nodaļās, pieaugs personāla izdegšana. Vienlaikus visas pacientu sūdzības tiks noveltas uz Slimnīcu pleciem un VM "uzdos" apzināti un mērķtiecīgi samazināta finansējuma apstākļos nodrošināt "vēl augstākas kvalitātes aprūpi". Slimnīcas tiks nostādītas ķīlnieku lomā, vienlaikus publiski tiks nosodītas no VM un tās pakļautībā esošo institūciju puses (jebkuras kļūdas, kuras radīsies nepietiekami laicīgi sniegtas pal'dizības rezultātā tiks atspoguļotas kā pamatotas sūdzības VI, izmaksas no ārstniecības riska fonda, kā arī Slimnīcai tiks palielināts ĀRF maksājums).

VM nevēlēšanās jautājumus risināt publiski un laicīgi, neļauj to darīt "pa roku galam" pēdējā brīdī pirms sasaukuma beigām (publiskie paustie solījumi un to iznešana gaismā pirmsvēlēšanu laikā?). 

